ΓΡΑΠΤΗ ΕΡΩΤΗΣΗ P-3453/01

υποβολή: Ilda Figueiredo (GUE/NGL) προς την Επιτροπή

(6 Δεκεμβρίου 2001)

Θέμα: Βιομηχανία κονσερβών σαρδέλας και ονομασίες προέλευσης

Η βιομηχανία κονσερβών σαρδέλας αντιμετωπίζει τεράστια πίεση, λόγω της αύξησης των εισαγωγών σε χαμηλές τιμές και των δυσχερειών τακτικού εφοδιασμού σε πρώτη ύλη. Στους καθοριστικούς αυτούς παράγοντες έρχεται να προστεθεί ένα νέο γεγονός — ο ανταγωνισμός των εισαγωγών προϊόντων τα οποία, χωρίς να είναι σαρδέλες, περνάνε για σαρδέλες — που προκαλεί σύγχυση στον καταναλωτή, με αποτέλεσμα να τίθεταιπό αμφισβήτηση η ποιότητα του προϊόντος και να ενθαρρύνεται ο αθέμιτος ανταγωνισμός.

Οι προδιαγραφές εμπορίας βάσει του κανονισμού (ΕΟΚ) αριθ. 2136/89(1), προβλέπουν ρητά, στο άρθρο 2, ότι είναι δυνατόν να τίθενται σε εμπορία ως κονσέρβες σαρδέλας μόνο τα προϊόντα που ετοιμάζονται αποκλειστικά από ψάρια του είδουςsardina pilchardus Walbaum. Φαίνεται, όμως, ότι ορισμένες χώρες της Λατινικής Αμερικής, κυρίως το Περού, εξάγουν προϊόντα ενός διαφορετικού είδους, του sardinops sagax, με την ονομασία σαρδέλα του Ειρηνικού, σε τιμές πολύ χαμηλότερες των κοινοτικών. Ναπενθυμίσουμε ότι, στη Διάσκεψη του ΠΟΕ στη Ντόχα, ελάχιστη πρόοδος σημειώθηκε στο θέμα των ονομασιών προέλευσης.

Στο πλαίσιο αυτό, ερωτάται η Επιτροπή:

- επιβεβαιώνει το γεγονός και, εάν ναι, ποια μέτρα λαμβάνει για να αντιμετωπίσει την κατάσταση·

- ποια είναι η γνώμη της για τη δημιουργία ενός κοινοτικού εργαστηρίου αναφοράς για τον έλεγχο της ποιότητας και των προδιαγραφών εμπορίας των αλιευμάτων στην κοινοτική αγορά, συμπεριλαμβανομένων των εισαγωγών·

- ποια είναι η γνώμη της για τη διαμόρφωση ενός προσωρινού συστήματος αντισταθμιστικών αποζημιώσεων και/ή ενισχύσεων στην κατανάλωση για τη βιομηχανία κονσερβών σαρδέλας.

(1) ΕΕ L 212 της 22.7.1989, σελ. 79.

Απάντηση του κ. Fischler εξ ονόματος της Επιτροπής

(15 Ιανουαρίου 2002)

Το Περού και η Βενεζουέλα εξέφρασαν παράπονα σε πολλές περιστάσεις σχετικά με τον κανονισμό του Συμβουλίου (ΕΟΚ) αριθ. 2136/89, της 21ης Ιουνίου 1989, για τον καθορισμό κοινών προτύπων εμπορίας για διατηρημένες σαρδέλες δεδομένου ότι θεωρούν ότι απαγορεύοντας τη διάθεση στο εμπόριο των προϊόντων τους sardinops, όσον αφορά το Περού, και sardinella aurita, όσον αφορά τη Βενεζουέλα, βάσει της εμπορικής ονομασίας σαρδέλα Περού/Βενεζουέλας, η Κοινότητα παραβιάζει τον Codex Alimentarius καθώς και το άρθρο III της Γενικής Συμφωνίας Δασμών και Εμπορίου της GATT.

Η κοινοτική απάντηση στις ανησυχίες αυτές ήταν πάντοτε ότι ο κανονισμός (ΕΟΚ) αριθ. 2136/89 ευθυγραμμίζεται με τον Codex, δεδομένου ότι είναι αναγκαίο να αποφεύγεται η παραπλάνηση των καταναλωτών, καθώς επίσης και με την GATT, δεδομένου ότι δεν προκαλεί διακρίσεις μεταξύ εισαγόμενων σαρδελών. Ο στόχος του κανονισμού (ΕΟΚ) αριθ. 2136/89 είναι η διαφάνεια της αγοράς και η ενημέρωση του καταναλωτή.

Στις 24 Ιουλίου 2001, συγκροτήθηκε μία ειδική επιτροπή του Παγκόσμιου Οργανισμού Εμπορίου (ΠΟΕ) κατόπιν αιτήματος του Περού για την εξέταση της συμβατότητας του κανονισμού (ΕΟΚ) αριθ. 2136/89 προς τους κανόνες του ΠΟΕ. Το Περού ισχυρίζεται ότι ο κοινοτικός κανονισμός παραβιάζει τη συμφωνία όσον αφορά τα τεχνικά εμπόδια στο εμπόριο καθώς και το άρθρο III της GATT, δεδομένου ότι δεν επιτρέπει τη χρήση της εμπορικής ονομασίας σαρδέλα για το προϊόν του Περού sardinops.

Η Βενεζουέλα, ο Καναδάς, οι Ηνωμένες Πολιτείες της Αμερικής, η Χιλή, το Εκουαντόρ και η Κολομβία είναι τρίτα μέρη στη διαδικασία αυτή καιποστηρίζουν το Περού δεδομένου ότι διαθέτουν επίσης είδη ψαριών που θα επιθυμούσαν να τα πωλήσουν με την εμπορική ονομασία σαρδέλα στην Κοινότητα.

Τα μέρη έχουν ήδηποβάλει τις πρώτες εκθέσεις τους και η πρώτη συνάντηση με την Επιτροπή πραγματοποιήθηκε στις 27-28 Νοεμβρίου 2001. Η τελική έκθεση στα μέλη του ΠΟΕ αναμένεται μέχρι τις αρχές Απριλίου 2002. Η Επιτροπή είναι πεπεισμένη ότι ο κανονισμός (ΕΟΚ) αριθ. 2136/89 είναι πλήρως σύμφωνος με τις διεθνείςποχρεώσεις της και δεν συνιστά μέτρο διάκρισης έναντι οποιασδήποτε χώρας των Άνδεων ή οποιουδήποτε άλλου μέλους του ΠΟΕ.

Όσον αφορά τα εργαστήρια αναφοράς, η Επιτροπή παραπέμπει το Αξιότιμο Μέλος του Κοινοβουλίου στην απάντησή της στη γραπτή ερώτηση E-3971/98 του κ. Varela Suanzes-Carpegna(1).

Ο κανονισμός του Συμβουλίου (ΕΚ) αριθ. 104/2000, της 17ης Δεκεμβρίου 1999, για την κοινή οργάνωση αγοράς προϊόντων αλιείας καιδατοκαλλιέργειας(2) δεν προβλέπει οποιαδήποτε ενέργεια σχετικά με ένα προσωρινό καθεστώς αντισταθμιστικών αποζημιώσεων για διατηρημένα προϊόντα. Ωστόσο, το άρθρο 14 1β του κανονισμού του Συμβουλίου (ΕΚ) αριθ. 2792, της 17ης Δεκεμβρίου 1999, για τη θέσπιση λεπτομερών κανόνων και ρυθμίσεων για κοινοτική διαρθρωτική ενίσχυση στον τομέα της αλιείας(3) επιτρέπει στα κράτη μέλη να λάβουν μέτρα για την προώθηση νέων αγορών για προϊόντα αλιείας, στα οποία συμπεριλαμβάνονται διαφημιστικές εκστρατείες.

(1) ΕΕ C 325 της 12.11.1999.

(2) ΕΕ L 17 της 21.1.2000.

(3) ΕΕ L 337 της 30.12.1999.